પાલિકાનું આરોગ્ય વિભાગ અને તેમાં પણ ફૂડ સેફ્ટી ડિપાર્ટમેન્ટ તેની સક્રિયતા કરતાં પણ નિષ્ક્રિયતા માટે ખૂબ જાણીતું છે. સામાન્ય હોટેલમાં દરોડા પાડવા અને ક્વોલિટી કેસ કરવા એ તો બીજના ચાંદ જેવી વાત છે. એવામાં આવી ટોચની હોટલમાં દરોડા પાડ્યા એટલે શહેરભરમાં લોકોમાં પણ જાણે કુતૂહલ ફેલાયું હતું. જોકે, પાછળથી એ વાત સામે આવી હતી કે આ ઓપરેશન રાજ્યવ્યાપી છે. અમદાવાદ, રાજકોટ અને વડોદરા જેવા શહેરોમાં પણ ટોચની હોટલમાં આ જ પ્રકારે દરોડા પાડવામાં આવ્યા છે. એટલે તેના કારણે સુરત પાલિકાના ફુડ વિભાગને પણ આવી હોટલમાં તપાસ કરવા માટે પગથિયા ચઢવાની હિંમત આવી હતી.